যেহেতু প্রতিটি মুসলিম একটিমাত্র ইসলামি সম্প্রদায় (উম্মাহ)-এর সদস্য, সেহেতু ইসলামি আইন অনুসারে একমাত্র অমুসলিমরাই ভিনজাতি হিসেবে আখ্যায়িত হন। রাজনৈতিক আশ্রয়প্রাপ্ত হলে অমুসলিমরা ইসলামি সম্প্রদায়ের পক্ষ থেকে পরিপূর্ণ নিরাপত্তার দাবিদার হন (সম্প্রদায়ের কোনো একটি ব্যক্তি দ্বারা নিরাপত্তা প্রদত্ত হলে তা সমগ্র সম্প্রদায়কর্তৃক প্রদত্ত নিরাপত্তা বলে গণ্য হবে)। কোনো রাজনৈতিক আশ্রয় কেবল এই ধরনের প্রদত্ত নিরাপত্তা (আমান) অথবা সম্পূর্ণ সম্প্রদায়ের কাছে আত্মসমর্পণের ভিত্তিতে আইনগত বৈধতাপ্রাপ্ত হয়। ইসলামি সম্প্রদায়ের কাছে রাজনৈতিক আশ্রয়প্রাপ্ত সম্প্রদায়গুলো (জিম্মি) প্রতিনিধিত্বের অধিকারসহ স্বায়ত্তশাসন এবং ধর্মীয় স্বাধীনতা ভোগ করেন। তারা বাধ্যতামূলক সামরিক দায়িত্ব থেকে মুক্ত থাকেন কিন্তু তার বিনিময়ে একটি মাথাপিছু কর প্রদান করেন। খ্রিষ্টান অথবা ইহুদি হিসেবে তারা তাদের ধর্মীয় আচার-অনুষ্ঠান ও পেশাগত বৃত্তির ক্ষেত্রে স্বাধীন থাকেন। মদ্যপান ও শূকর মাংস ভক্ষণের ওপর প্রদত্ত ইসলামি নিষেধাজ্ঞা তাদের ক্ষেত্রে প্রযোজ্য হয় না। তারা যথাযথ সম্পত্তির অধিকার ভোগ করেন। তবে লোক প্রশাসন ও সশস্ত্রবাহিনীতে তাদের প্রবেশাধিকার নিশ্চিত নয়। অবশ্য শনাক্তকরণের সুবিধার্থে প্রচলিত পদ্ধতিগত ভূষণ বিধিমালা তাদের ক্ষেত্রেও প্রযোজ্য। ইসলাম গ্রহণের জন্য তাদের ওপর কোনো প্রকার চাপ প্রয়োগ করা আইনের বরখেলাফ বলে স্বীকৃত।